Den 25-årige bokser fra Pandrup Torben Keller har vundet sine to første kampe. Nu håber han på endnu en, når han den 21. april møder den hviderussiske veteran Aliaksandr Abramenka. - Min modstander er yderst erfaren, men jeg har midlerne til at slå ham. Så jeg ser virkelig frem til at bokse mod ham i Frederikshavn, siger Torben Keller. Aliaksandr Abramenka er 34 år gammel og har vundet 17 af sine 47 kampe. Turneringen og dermed også Torben Kellers kamp bokses i Frederikhavns Arena Nord.

Opsummering:
Torben Keller fra Pandrup skal møde Aliaksandr Abramenka til Nordic Fight Night den 21. april.